ಕ್ರಿಸ್‍ಮಸ್ ಹಬ್ಬಕ್ಕೆ ಮಗಳು ತಂದೆಗೆ ನೀಡಿದ ಗಿಫ್ಟ್ ಲಿಸ್ಟ್ ವೈರಲ್

ನವದೆಹಲಿ: ಮುಂದಿನ ತಿಂಗಳು ಕ್ರಿಸ್ ಮಸ್ ಹಬ್ಬವನ್ನು ಆಚರಿಸಲಿದ್ದೇವೆ. ಈ ಮಧ್ಯೆ 10 ವರ್ಷದ ಬಾಲಕಿಯೊಬ್ಬಳು ತನ್ನ ತಂದೆಗೆ ಬರೆದುಕೊಟ್ಟ ಗಿಫ್ಟ್ ಲಿಸ್ಟ್ ಒಂದು ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗುತ್ತಿದೆ.

ಟ್ವಿಟ್ಟರ್ ಬಳಕೆದಾರ ಜಾನ್ಸನ್ ಎಂಬವರ ಮಗಳು ತನ್ನದೇ ಕೈಬರಹದಲ್ಲಿ 26 ದುಬಾರಿ ಬೆಲೆಯ ವಸ್ತುಗಳ ಹೆಸರು ಬರೆದುಕೊಂಡಿದ್ದಾಳೆ. ಐಫೋನ್ 11, ಮ್ಯಾಕ್ ಬುಕ್ ಏರ್, ಚಾನೆಲ್ ಪರ್ಸ್, ಗುಚಿ ಸ್ಲೈಡರ್ಸ್, ಜೀವಂತ ಮೊಲ ಹಾಗೂ ಸುಮಾರು 2 ಲಕ್ಷದಷ್ಟು ಹಣ ಮೊದಲಾದವುಗಳು ಸೇರಿ ಒಟ್ಟು 26 ವಸ್ತುಗಳನ್ನು ಬರೆದು ಆ ಲಿಸ್ಟನ್ನು ತಂದೆ ಕೊಟ್ಟು ಇವುಗಳನ್ನು ತನಗೆ ಉಡುಗೊರೆಯಾಗಿ ನೀಡಬೇಕೆಂದು ಹೇಳಿದ್ದಾಳೆ.

https://twitter.com/a_johnson412/status/1194689352992903169?ref_src=twsrc%5Etfw%7Ctwcamp%5Etweetembed%7Ctwterm%5E1194689352992903169&ref_url=https%3A%2F%2Fwww.indiatoday.in%2Ftrending-news%2Fstory%2Fiphone-11-chanel-purse-real-bunny-4000-10-yr-old-girl-s-christmas-wish-list-is-viral-seen-yet-1620012-2019-11-18

ಈ ಲಿಸ್ಟನ್ನು ಜಾನ್ಸನ್ ತನ್ನ ಟ್ವಿಟ್ಟರ್ ನಲ್ಲಿ ಅಪ್ಲೋಡ್ ಮಾಡಿಕೊಂಡಿದ್ದಾರೆ. ಅಲ್ಲದೆ ತನ್ನ 10 ವರ್ಷದ ಮಗಳು ಆಕೆಯ ಮನಸ್ಸಿಗೆ ತೋಚಿದ್ದೆಲ್ಲವೂ ಈ ಕ್ರಿಸ್ ಮಸ್ ಲಿಸ್ಟ್ ನಲ್ಲಿದೆ ಎಂದು ಬರೆದುಕೊಂಡಿದ್ದಾರೆ.

ಸದ್ಯ ಈ ಟ್ವೀಟ್ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿದ್ದು, ಇಲ್ಲಿಯವರೆಗೆ ಸುಮಾರು 24 ಸಾವಿರ ಮಂದಿ ರಿ-ಟ್ವೀಟ್ ಮಾಡಿದ್ರೆ, ಲಕ್ಷಕ್ಕೂ ಅಧಿಕ ಮಂದಿ ಲೈಕ್ ಮಾಡಿದ್ದಾರೆ. ಅಲ್ಲದೇ ಸಾವಿರಾರು ಬಾಲಕಿಯ ಪರ-ವಿರೋಧ ಕಾಮೆಂಟ್ ಗಳು ಬರುತ್ತಿದೆ. ಟ್ವಿಟ್ಟರ್ ಬಳಕೆದಾರರೊಬ್ಬರು, ಆಕೆಗೆ ನಿಜವಾಗಲೂ ಏನು ಬೇಕೆಂಬುದನ್ನು ಸ್ಪಷ್ಟವಾಗಿ ತಿಳಿಸಿದ್ದಾಳೆ. ಅಲ್ಲದೆ ಅದನ್ನು ಹೇಗೆ ಕೇಳಬೇಕೋ ಹಾಗೆಯೇ ಕೇಳಿದ್ದಾಳೆ. ತುಂಬಾ ಇಷ್ಟವಾಯಿತು ಎಂದು ಬರೆದುಕೊಂಡಿದ್ದಾರೆ.

https://twitter.com/itsarifitz/status/1195039103126888448?ref_src=twsrc%5Etfw%7Ctwcamp%5Etweetembed%7Ctwterm%5E1195039103126888448&ref_url=https%3A%2F%2Fwww.indiatoday.in%2Ftrending-news%2Fstory%2Fiphone-11-chanel-purse-real-bunny-4000-10-yr-old-girl-s-christmas-wish-list-is-viral-seen-yet-1620012-2019-11-18